Diari Oficial de la Generalitat Valenciana


Sumari del DOGV 5400, del 01-12-2006 (2006/12145)

Informació pública del procediment per a la gestió indirecta del programa d'actuació integrada sector 4 del sòl urbanitzable de l'Alqueria de la Comtessa.
----------------------------------------------------------------------------------------------------------------------------------------------------------

### Dades del document

Número de DOGV
:   5400

Data del DOGV
:   01-12-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/12967


Organisme emissor
:   Ajuntament de l'Alqueria de la Comtessa

Tipus de document
:   Anunci

Informació pública del procediment per a la gestió indirecta del programa d'actuació integrada sector 4 del sòl urbanitzable de l'Alqueria de la Comtessa. [2006/Q12928]  
L'Ajuntament de l'Alqueria de la Comtessa, en la sessió de 28 de setembre de 2006, va acordar iniciar d'ofici el procediment per a la gestió indirecta del programa d'actuació integrada sector 4 del sòl urbanitzable del municipi de l'Alqueria de la Comtessa.  
Així mateix, va aprovar les bases particulars per a l'adjudicació del programa, que complementen les bases generals, i va ordenar la publicació de l'anunci de concurs amb el contingut mínim establit en els articles 132.1 de la Llei Urbanística Valenciana, i 291 del Reglament d'Ordenació i Gestió Territorial i Urbanística. Cosa que es complimenta seguint este orde:  
A) Entitat local adjudicadora del programa: Ajuntament de l'Alqueria de la Comtessa, carrer dels Màrtirs, 5. Telèfon 05 757 52 43, fax 96 289 42 32. Correu electrònic: xnukno@gbjgenbycomlrudayt.c.vbcqmcqbmi.mez.  
B) Bases generals i particulars reguladores del programa d'actuació integrada:  
Les bases generals són les contingudes a l'annex II del Decret 67/2006, de 12 de maig, del Consell, pel qual s'aprova el Reglament d'Ordenació i Gestió Territorial i Urbanística (Diari Oficial de la Generalitat número 5.264 bis, de 23 de maig de 2006), aplicables a esta programació d'acord amb el que disposa l'article 131.5 de la Llei 16/2005, de 30 de desembre, de la Generalitat, Urbanística Valenciana (LUV), i 284.3 del reglament.  
Les bases particulars estan publicades en el Butlletí Oficial de la Província de València de data 10 d'octubre de 2006.  
Les bases, a més a més, es podran consultar i se'n podrà obtindre una copia a les dependències de Secretaria de l'Ajuntament de l'Alqueria de la Comtessa.  
C) Lloc i idioma en què hauran de presentar-se les proposicions de les persones interessades: determinats a les bases particulars del programa.  
D) Documentació acreditativa del compliment dels criteris de solvència tècnica, econòmica i financera, exigits per a ser admesos a concurs: els indicats a les bases generals i a les bases particulars.  
Es recorda l'obligació del concursant de sotmetre la documentació a què fa referència l'article 134 de la LUV a informació pública pel termini d'un mes, en la forma i amb els requisits assenyalats en este precepte.  
E) Documentació que cal presentar per cada concursant: consta a les bases particulars del programa, en les quals s'especifica la que serà susceptible de valoració per a l'adjudicació del programa. Es reitera l'obligació del concursant de sotmetre la documentació a què fa referència l'article 134 de la LUV a informació pública pel termini d'un mes, en la forma i amb els requisits assenyalats en este precepte.  
F) Indicació expressa sobre l'admissibilitat de variants: caldrà atindre's al que disposen les bases particulars del programa.  
G) Criteris objectius d'adjudicació del programa: establits a les bases particulars del programa.  
H) Garanties provisional i definitiva: regirà el que disposen els articles 140 de la LUV, 323 i 324 del ROG i les bases generals 7 i 10 i la base particular 12, amb les especialitats següents:  
. Garantia provisional: el 2% sobre la previsió del preu cert màxim de licitació, que es concreta en 4.500 euros.  
I) Data d'enviament de l'anunci de concurs al Diari Oficial de la Unió Europea: 27 d'octubre de 2006.  
L'Alqueria de la Comtessa, 27 d'octubre de 2006.. L'alcalde: Salvador Femenía Peiró.